title: Talab etilgan parametrlarga muvofiqlikni
text: |
  Talab etilgan parametrlarga muvofiqlikni Pdf ko'rish
  |
  bet | 163/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikTalab etilgan parametrlarga muvofiqlikni
  baholash
  Yechim ishlab chiqilishidan oldin tizim tahlilchisi va
  buyurtmachi tashkilot tayyor yechim bajarishi kerak boʻlgan
  qator vazifalarni kelishib olgan. Bu vazifalar talab etilgan
  parametr, tizim muvaffaqiyatli ishlashi uchun bajarilishi
  kerak boʻlgan talablar roʻyxati edi. Agar tizim bu talablarga
  javob bermasa, muammo hal etilmagan boʻlishi mumkin.
  Yechim barcha talablar bajarilganidagina muvaffaqiyatli
  deb hisoblanadi. Sinov rejasi talablar bajarilgani va dasturiy
  taʼminot undan talab qilingan barcha narsani bajarayotganini
  tasdiqlovchi dalillarni taqdim etish uchun tuzilgan. Bundan
  tashqari, foydalanuvchilardan tizimni amalga oshirish jarayoni
  qanday oʻtgani va u qanchalik yaxshi ishlayotgani haqidagi
  fikrlarini soʻrash kerak. Chunki odatda foydalanuvchilar
  kompyuter savodxonligiga ega sinovchilar oʻylamagan
  muammolarni topadi.
  Cheklovlar va takomillashtirish
  Baholash natijasida zaruriy oʻzgarishlar roʻyxati tuzilishi
  mumkin.
  Ayrim oʻzgarishlar talablar xususiyati va taqdim etilgan
  mahsulotlar oʻrtasidagi nomuvofiqliklarni – cheklovlarni
  bartaraf etish uchun zarur. Sinovning bu turi funksional
  sinov sifatida mashhur. Funksional sinov yechimning
  mukammalligini yoki u eng yaxshi usulda amalga
  oshirilayotganini isbotlamasa-da, oʻziga qoʻyilgan barcha
  talablarga muvofiq ekanidan dalolat beradi.
  Boshqa oʻzgarishlar tizimdan foydalanish vaqtida aniqlangan
  takomillashtirishlarni, ehtimol, mijozning oʻzgaruvchan
  ehtiyojlariga javoban yoki tashqi muhitdagi oʻzgarishlarga
  moslashishiga taalluqli boʻladi.
  Doimiy baholash orqali tizimni takomillashtirib borish
  mumkin. Muammolarni hal qilish yoki takomillashtirishni
  amalga oshirish uchun istalgan avvalgi bosqichga qaytishingiz
  mumkinligini koʻrsatuvchi zinapoya modeliga qayting (7.01-
  rasm). Oʻzgarishlarni kiritishda texnik hujjatlarga havola berish
  juda muhim. Shuningdek, kiritilgan barcha oʻzgarishlarni qayd
  etish uchun hujjatlarni yangilab borish zarur.
  |
  | |